מעונת ‎ הבחירות ‎ של ‎ חד״ש: ‎ מה ‎ נשתנה?‎ 


מאת ‎ אפרים ‎ דויד■‎ 

מערכת ‎ הבחירות ‎ בעיצומה, ‎ וזו ‎ אינה ‎ העת ‎ לסיכומים. ‎ אך‎ 
כבר ‎ עתה ‎ חשוב ‎ להדגיש, ‎ כי ‎ בחירות ‎ אלה, ‎ הנערכות ‎ בצילה‎ 
של ‎ המתקפה ‎ הרצחנית ‎ של ‎ צה״ל ‎ ברצועת ‎ עזה, ‎ הבליטו ‎ את‎ 
הייחודיות ‎ שבעמדות ‎ מק״י ‎ וחד״ש.‎ 

מלחמת ‎ עזה ‎ המחישה ‎ פעם ‎ נוספת ‎ את ‎ אמירתו ‎ המפורסמת‎ 
של ‎ איש ‎ הצבא ‎ הפרוסי‎ (סוף ‎ המאה ‎ ה-18 ‎ ותחילת ‎ המאה ‎ ה-‎ 
19), ‎ קרל ‎ פיליפ ‎ גוטפריד ‎ פון ‎ קלאוזוביץ, ‎ שכתב ‎ בספרו‎ 
הראשון ‎ "טיבה ‎ של ‎ המלחמה": ‎ "המלחמה ‎ אינה ‎ אלא‎ 
המשך ‎ המדיניות ‎ בצורות ‎ אחרות"‎ . 

בישראל ‎ 2009  עלו ‎ על ‎ עגלת ‎ המלחמה ‎ האכזרית ‎ כמעט‎ 
כולם, ‎ מהקיצונים ‎ שבימין ‎ ועד ‎ למרצ... ‎ שבשמאל. ‎ נכון, ‎ אין ‎ זו‎ 
הפעם ‎ הראשונה ‎ שכל ‎ מחנה ‎ הקונצנזוס ‎ הציוני ‎ עולה ‎ על ‎ עגלת‎ 
המלחמה: ‎ זה ‎ קרה ‎ מימי ‎ ״מבצע ‎ קדש״, ‎ מלחמת ‎ סיני ‎ 1956,‎ 
ועד ‎ למלחמת ‎ עזה ‎ 2009. ‎ אבל ‎ הפעם ‎ נערכה ‎ המלחמה‎ 
בעיצומה ‎ של ‎ מערכת ‎ הבחירות, ‎ שבעטיה, ‎ לכאורה, ‎ מפלגות‎ 
הממסד ‎ הפסיקו ‎ את ‎ פעילותן ‎ בשם ‎ האחדות ‎ הלאומית‎ 
הקדושה ‎ והמקודשת. ‎ אך ‎ בפועל ‎ המפלגות, ‎ בייחוד ‎ מפלגות‎ 
הימין, ‎ המשיהו ‎ במערכת ‎ הבחירות ‎ "בצורות ‎ אחרות". ‎ אשר‎ 
להשלכות ‎ המלחמה, ‎ בגללה ‎ נשכחו ‎ המשבר ‎ הקפיטליסטי,‎ 
העמקת ‎ האבטלה, ‎ השאלה ‎ הסביבתית ‎ וקריסת ‎ מנגנוני‎ 
הרווחה.‎ 

חד״ש ‎ נאלצה, ‎ אפוא, ‎ להתמודד ‎ במציאות ‎ פוליטית‎ 
מורכבת, ‎ בה, ‎ מצד ‎ אחד, ‎ נשמע ‎ ברמה ‎ רק ‎ קול ‎ אחד ‎ -  קול‎ 
השלטון ‎ ונושאי ‎ כליו, ‎ ומצד ‎ שני ‎ ־  לכאורה ‎ "אין ‎ מערכת‎ 
בחירות". ‎ בתנאי ‎ מלחמה, ‎ חלק ‎ ממסריה ‎ של ‎ חד״ש ‎ לא ‎ מצאו‎ 
אוזן ‎ קשבת ‎ (״סדר ‎ סוציאליסטי ‎ חדש״ ‎ -  תבע ‎ ח״כ ‎ דב ‎ חנין‎ 
בטרם ‎ החלה ‎ המתקפה).‎ 

אכן ‎ מסע ‎ הבחירות ‎ של ‎ חד״ש ‎ אינו ‎ קל. ‎ חלוקת ‎ כרוזים,‎ 
הצבת ‎ דוכנים, ‎ דיונים ‎ בתיכונים, ‎ משמרות ‎ מחאה‎ 
באוניברסיטאות ‎ בערים ‎ הגדולות ‎ -  כל ‎ אלה ‎ לוו ‎ באלימות‎ 
משטרתית ‎ לא-מוסתרת ‎ ובעוינות ‎ גלויה ‎ מצד ‎ חלקים ‎ בציבור‎ 
היהודי, ‎ שהושקה ‎ לשוכרה ‎ בהתלהבות ‎ נוכח ‎ כוחו ‎ המשתלח‎ 
של ‎ צה״ל ‎ ברצועת ‎ עזה. ‎ אפשר ‎ לומר, ‎ כי ‎ בקרב ‎ הציבור‎ 
היהודי, ‎ היו ‎ ימי ‎ המלחמה ‎ שעת ‎ מבחן ‎ לכל ‎ פעילה ‎ ולכל ‎ פעיל,‎ 
גם ‎ ל  מי ‎ ש״רק" ‎ הפיץ ‎ כרוזים ‎ או ‎ תלה ‎ שלטים, ‎ וגם ‎ למי‎ 
שהופיע ‎ בפני ‎ קהלים ‎ רחבים, ‎ כגון ‎ בתיכונים, ‎ שתלמידיהם‎ 
מוסתים ‎ בידי ‎ חברי ‎ כנסת ‎ מחויטים ‎ ומחויכים ‎ מהימין.‎ 


הפוליטיקה ‎ של ‎ המלחמה‎ 

הקשר ‎ הברור ‎ הזה, ‎ בין ‎ פוליטיקה ‎ למלחמה, ‎ שהיה ‎ נהיר ‎ כל‎ 
כך ‎ למצביא ‎ פרוסי ‎ לפני ‎ יותר ‎ מ-200 ‎ שנה, ‎ לא ‎ הובן ‎ בידי ‎ רוב‎ 
הציבור ‎ בישראל. ‎ המלחמה ‎ הקולוניאלית ‎ הפכה ‎ "מלחמת‎ 
הגנה" ‎ מפני ‎ הפלסטינים ‎ (ככלל, ‎ ולאו ‎ דווקא ‎ רק ‎ נגד ‎ החמאס),‎ 
ובו ‎ בזמן, ‎ הודות ‎ להתגייסותם ‎ של ‎ אמצעי ‎ תקשורת ‎ ושל‎ 
הפוליטיקאים ‎ של ‎ הקונצנזוס, ‎ ההיא ‎ הוצגה ‎ כ״מלחמה ‎ א-‎ 
פוליטית". ‎ גם ‎ מרצ ‎ תרמה ‎ לדה‎ -פוליטיזציה ‎ של ‎ המלחמה,‎ 
כאשר ‎ מנהיגה, ‎ ח״כ ‎ חיים ‎ אורון ‎ (גיומס), ‎ תמך ‎ באופן ‎ פעיל‎ 
בפתיחתה, ‎ ובהמשך ‎ "אסר" ‎ על ‎ חברי ‎ תנועתו ‎ להשתתף‎ 
במחאה ‎ הפוליטית-ציבורית ‎ נגד ‎ התוקפנות. ‎ ייאמר ‎ לזכותם‎ 
של ‎ פעילי ‎ מרצ ‎ מן ‎ השורה ‎ רבים, ‎ שלא ‎ שעו ‎ לקול ‎ מנהיגם, ‎ ומן‎ 
הרגע ‎ הראשון ‎ התייצבו ‎ במחאות ‎ והפגינו. ‎ אבל ‎ שום ‎ חבר‎ 
כנסת ‎ בסיעת ‎ מרצ ‎ ושום ‎ מועמד ‎ ריאלי ‎ ברשימת ‎ מרצ ‎ לא ‎ לקח‎ 
חלק ‎ במחאות.‎ _ 

קול ‎ לחד״ש ‎ הוא ‎ קול ‎ בטוח‎ 
לשלום ‎ ולשוויון,‎ 
לדמוקרטיה,‎ 
ולהגנת‎ 
העובדים,‎ 
הנשים‎ 
והסביבה‎ 

הסופר ‎ ניר ‎ ברעם ‎ מתח ‎ ביקורת ‎ נוקבת ‎ על ‎ השמאל ‎ הציוני‎ 
שלא ‎ התנגד ‎ למלחמה. ‎ "זהו ‎ הכישלון ‎ של ‎ השמאל ‎ הציוני,‎ 
שלא ‎ הבין ‎ מהרגע ‎ הראשון, ‎ שהמבצע ‎ הזה ‎ הוא ‎ חזרה ‎ על‎ 
טעויות ‎ העבר, ‎ ויש ‎ להציב ‎ אלטרנטיבה ‎ ברורה ‎ נגדו. ‎ בתוך ‎ זה,‎ 
זהו ‎ כישלון ‎ מנהיגותי ‎ של ‎ חוסר ‎ אומץ ‎ לב ‎ להגיד ‎ בקול ‎ ברור‎ 
את ‎ מה ‎ שאנשים ‎ לא ‎ רוצים ‎ לשמוע ‎ ־  שזה ‎ מבצע ‎ חסר ‎ תכלית‎ 

(סוף ‎ בעמוד ‎ 2)‎ 


בחירור‎ נ /2‎ 


מערכת ‎ הבחירות‎ 
של ‎ חד״ש‎ 

(המשך ‎ המאמר ‎ מעמוד ‎ 1)‎ 

של ‎ דם ‎ ואש" ‎ אמר. ‎ ברעם, ‎ מראשי ‎ התנועה ‎ החדשה-מו־צ‎ 
וממנסחי ‎ מצע ‎ המפלגה, ‎ מתח ‎ ביקורת ‎ גם ‎ על ‎ התנהלות‎ 
מפלגתו: ‎ "הכישלון ‎ הזה ‎ הוא ‎ גם ‎ הכישלון ‎ של ‎ מרצ ‎ והתנועה‎ 
החדשה, ‎ שלא ‎ הבינו ‎ איזה ‎ נזק ‎ יגרום ‎ המבצע. ‎ אנשים‎ 
שהאמינו ‎ במסגרת ‎ של ‎ התנועה ‎ החדשה, ‎ שהאמינו ‎ שמשם‎ 
יבוא ‎ השינוי, ‎ יצטרכו ‎ היום ‎ לשקול, ‎ האם ‎ זו ‎ המסגרת ‎ שבה‎ 
ייעשה ‎ השינוי. ‎ אני ‎ מטיל ‎ בזה ‎ ספק".‎ 

אחת ‎ המועמדות ‎ ברשימת ‎ מרצ, ‎ אשת ‎ הקולנוע ‎ אבתיסאם‎ 
מראענה, ‎ הפיצה ‎ בקרב ‎ חברי ‎ מרצ ‎ הודעה, ‎ בה ‎ הודיעה ‎ על‎ 
החלטתה ‎ לפרוש ‎ ממרצ. ‎ מראענה, ‎ כימאית ‎ ויוצרת ‎ קולנוע‎ 
עטורת ‎ פרסים, ‎ שהוצבה ‎ במקום ‎ ה-12 ‎ ברשימה ‎ כנציגת‎ 
התנועה ‎ החדשה, ‎ כתבה: ‎ "מדינת ‎ ישראל ‎ יצאה ‎ למבצע ‎ הרג‎ 
שאני ‎ לא ‎ יכולה ‎ לתמוך ‎ בו. ‎ קיוויתי ‎ שמרצ ‎ תגנה ‎ רצח ‎ אזרחים‎ 
חפים ‎ מפשע ‎ ברצועת ‎ עזה. ‎ לא ‎ מצאתי ‎ במפגינים ‎ נגד‎ 
המלחמה ‎ אף ‎ אחד ‎ ממנהיגי ‎ מרצ ‎ ואני ‎ לא ‎ יכולה ‎ לתת ‎ לזה ‎ יד".‎ 

תוך ‎ פרק ‎ זמן ‎ שאינו ‎ עולה ‎ על ‎ חצי ‎ שנה, ‎ פעילות ‎ ופעילי‎ 
חד״ש, ‎ מק״י ‎ ובנק״י ‎ נאלצו ‎ להתמודד ‎ עם ‎ אתגרים ‎ פוליטיים‎ 
כבדים: ‎ שתי ‎ מערכות ‎ בחירות ‎ (לרשויות ‎ המקומיות ‎ ולכנסת)‎ 
ומלחמה ‎ אכזרית. ‎ מערכות ‎ אלה ‎ היו ‎ מערכות ‎ פוליטיות, ‎ בהן‎ 
חד״ש ‎ ומק״י ‎ הציבו ‎ את ‎ חלופת ‎ השלום, ‎ השוויון ‎ והצדק‎ 
החברתי. ‎ מבחינת ‎ חד״ש, ‎ מערכת ‎ הבחירות ‎ לרשויות‎ 
המקומיות ‎ הייתה ‎ מהמוצלחות ‎ בעשורים ‎ האחרונים.‎ 
במקומות ‎ בהם ‎ התמודדה ‎ ללא ‎ שותפים, ‎ וגם ‎ בערים ‎ כגון ‎ תל־‎ 
אביב-יפו, ‎ בהן ‎ פעלה ‎ במסגרת ‎ רשימות ‎ רחבות, ‎ כגון ‎ "עיר‎ 
לכולנו", ‎ הוכיחה ‎ חד״ש ‎ שהיא ‎ אופציה ‎ פוליטית ‎ ממשית‎ 
עבור ‎ רבבות ‎ ומאות ‎ אלפים. ‎ חד״ש ‎ הוכיחה ‎ את ‎ עצמה ‎ גם‎ 
במערכה ‎ נגד ‎ המלחמה: ‎ היא ‎ הצטיינה ‎ ככוח ‎ הפוליטי,‎ 
היהודי-ערבי ‎ השמאלי ‎ היחיד, ‎ המסוגל ‎ לחולל ‎ גלי ‎ מחאה, ‎ גם‎ 
כאשר ‎ חלקים ‎ לא ‎ מבוטלים ‎ בדעת ‎ הקהל ‎ מגלים ‎ עוינות‎ 
למסריה.‎ 

מערכת ‎ הבחירות ‎ הקצרה ‎ לכנסת ‎ ה-18 ‎ מתקרבת ‎ לסיומה.‎ 
בעוד ‎ ימים ‎ ספורים ‎ יעמוד ‎ הציבור ‎ הישראלי ‎ בפני ‎ הכרעה‎ 
פוליטית., ‎ לכן, ‎ חרף ‎ העייפות ‎ המצטברת ‎ לאחר ‎ חודשים ‎ רבים‎ 
של ‎ מאבקים ‎ פוליטיים, ‎ עלינו ‎ להצליח ‎ לתרגם ‎ את ‎ הפעילות‎ 
הפוליטית ‎ הענפה ‎ לפתקי ‎ הצבעה ‎ בקלפי. ‎ זה ‎ האתגר ‎ של‎ 
הימים ‎ שנותרו ‎ עד ‎ ל-10 ‎ בפברואר.‎ 

האתגר ‎ העומד ‎ בפנינו ‎ כפול: ‎ פוליטי ‎ וארגוני. ‎ במישור‎ 
הפוליטי, ‎ עלינו ‎ לשוב ‎ ולשכנע, ‎ שהחלופה ‎ המדינית, ‎ שחד״ש‎ 
מציבה, ‎ היא ‎ היחידה ‎ המסוגלת ‎ לקדם ‎ את ‎ השלום, ‎ את‎ 
השוויון, ‎ את ‎ השמירה ‎ על ‎ הסביבה ‎ ואת ‎ הצדק ‎ החברתי‎ 
כחבילה ‎ פוליטית ‎ אחת. ‎ עלינו ‎ להדגיש, ‎ כי ‎ חד״ש ‎ היא‎ 
הרשימה ‎ היחידה ‎ המציגה ‎ השקפה ‎ פוליטית ‎ ורעיונית ‎ כוללת.‎ 
בהבדל ‎ מרשימות ‎ אחרות, ‎ אצל ‎ חד״ש ‎ אין ‎ אוסף ‎ של ‎ סיסמאות‎ 
או ‎ מצבור ‎ תחומי ‎ פעילות ‎ נפרדים.‎ 

גם ‎ האתגר ‎ הארגוני ‎ אינו ‎ מבוטל: ‎ עלינו ‎ להגיע ‎ לכל ‎ ידיד,‎ 
לכל ‎ תושב, ‎ לכל ‎ יישוב, ‎ ולהציג ‎ את ‎ עמדותינו. ‎ בחודשים‎ 
האחרונים ‎ עמדנו ‎ בכבוד ‎ במבחן ‎ הפוליטי. ‎ נעמוד ‎ בכבוד‎ 
במבחן ‎ גם ‎ בשבועיים ‎ האחרונים ‎ של ‎ מערכת ‎ הבחירות.‎ 

אפרים ‎ דויד■‎ 


הנהלת ‎ אוניברסיטת ‎ בן־גוריון ‎ ניסתה‎ 

למנוע ‎ מפגש ‎ פוליטי ‎ עם ‎ ח״כ ‎ הנין‎ 

הנהלת ‎ אוניברסיטת ‎ בן־גוריון ‎ בבאר-שבע ‎ סירבה ‎ לאשר‎ 
מפגש ‎ פוליטי ‎ עם ‎ ח״ב ‎ דב ‎ חנין, ‎ שנקבע ‎ ל-18.1 ‎ ביוזמת‎ 
הסטודנטים ‎ חברי ‎ תא ‎ חד״ש. ‎ אך ‎ הסטודנטים ‎ החליטו‎ 
להתעקש ‎ ולקיים ‎ את ‎ המפגש ‎ של ‎ הסטודנטים ‎ עם ‎ ח״כ ‎ חנין‎ 
על ‎ הדשא ‎ מול ‎ בית ‎ הסטודנט.‎ 

ח״ב ‎ דב ‎ חנין ‎ השתתף ‎ באותו ‎ יום ‎ בכינוס ‎ סטודנטים‎ 
במכללת ‎ ספיר ‎ בשדרות,‎ ,  שהתקיים ‎ באישור ‎ ההנהלה.‎ 
ד״ר ‎ עפו ‎ אגבריה ‎ בשיחה ‎ מעזה:‎ 

ח" ‎ הפצועים ‎ בסכנה‎ 

"פצועים ‎ פלסטינים ‎ במצב ‎ קשה ‎ נמצאים ‎ בסכנת ‎ חיים ‎ בשל‎ 
העומס ‎ שעדיין ‎ קיים ‎ בבתי ‎ החולים ‎ ברצועת ‎ עזה ‎ והעדר‎ 
מכשור ‎ וציוד ‎ רפואי ‎ מתקדם״ ‎ -  כך ‎ מסר ‎ בסוף ‎ השבוע ‎ ד״ר‎ 
עפו ‎ אגבריה, ‎ חבר ‎ במשלחת ‎ של ‎ 12  רופאים ‎ ערבים ‎ מישראל,‎ 
שהגיעו ‎ לעזה ‎ מטעם ‎ העמותה ‎ "רופאים ‎ לזכויות ‎ אדם".‎ 

ד״ר ‎ אגבאריה, ‎ כירורג ‎ ומנהל ‎ מרפאה ‎ מקצועית ‎ של ‎ קופת‎ 
חולים ‎ כללית ‎ באום ‎ אל-פחם ‎ הוא ‎ המועמד ‎ במקום ‎ ה-4‎ 
ברשימת ‎ חד״ש ‎ לכנסת ‎ הבאה.‎ 

לשלול ‎ מוועדת ‎ הבחירות‎ 
את ‎ הסמכות ‎ לפסול ‎ מפלגה‎ 

בעקבות ‎ החלטת ‎ בית ‎ המשפט ‎ העליון ‎ לאפשר ‎ למפלגות‎ 
בל״ד ‎ ורעם־תע״ל ‎ להתמודד ‎ בבחירות ‎ לכנסת, ‎ קרא ‎ ח״כ‎ 
מוחמד ‎ ברכה, ‎ ראש ‎ רשימת ‎ חד״ש, ‎ לשינוי ‎ החוק, ‎ המסמיך‎ 
את ‎ ועדת ‎ הבחירות ‎ המרכזית ‎ לפסול ‎ מפלגות ‎ מלרוץ ‎ לכנסת.‎ 

כדי ‎ למנוע ‎ הישנות ‎ מקרה ‎ של ‎ פסילת ‎ מפלגות ‎ בידי ‎ ועדת‎ 
הבחירות, ‎ בכוונתו ‎ של ‎ ח״כ ‎ ברכה ‎ להגיש ‎ בכנסת ‎ ה-18 ‎ הצעת‎ 
חוק, ‎ שתפקיע ‎ מוועדת ‎ הבחירות ‎ המרכזית ‎ את ‎ הסמכות‎ 
לשלול ‎ התמודדות ‎ של ‎ רשימות ‎ לכנסת. ‎ ברכה: ‎ "הוועדה,‎ 
למעט ‎ היושב ‎ בראשה, ‎ מורכבת ‎ מנציגי ‎ מפלגות ‎ המיוצגות‎ 
בכנסת, ‎ ולכן ‎ מדובר ‎ בפוליטיקה ‎ זולה, ‎ בפארסה ‎ של‎ 
דמוקרטיה. ‎ גם ‎ הפעם ‎ עלה ‎ בידי ‎ הגזען ‎ ליברמן ‎ ודומיו ‎ לגייס‎ 
כמה ‎ חברים ‎ בוועדה ‎ להחלטה ‎ נגד ‎ התמודדות ‎ של ‎ רשימות‎ 
ערביות".‎ 

דו״ח ‎ העוני: ‎ 777  אלף ‎ ילדים ‎ בעוני‎ 

שיעור ‎ העניים ‎ באוכלוסייה ‎ לא ‎ עלה, ‎ אך ‎ מי ‎ שעני ‎ -  נעשה‎ 
עני ‎ יותר ‎ -  כך ‎ עולה ‎ מדו״ח ‎ העוני, ‎ שפירסם ‎ המוסד ‎ לביטוח‎ 
לאומי‎ (25.1). ‎ הדו״ח ‎ מתייחס ‎ לתקופה ‎ שבין ‎ יולי ‎ 2007  ליולי‎ 
2008, ‎ ועדיין ‎ אינו ‎ משקף ‎ את ‎ ההשלכות ‎ של ‎ המלחמה ‎ בעזה‎ 
ושל ‎ המשבר ‎ הכלכלי ‎ המעמיק, ‎ הפיטורים ‎ והגידול ‎ באבטלה.‎ 

בתקופה ‎ האמורה ‎ חיו ‎ מתחת ‎ לקו ‎ העוני ‎ (הנקבע ‎ לפי‎ 
ההכנסה ‎ המשפחתית ‎ השוטפת) ‎ 418  אלף ‎ משפחות, ‎ שבהן‎ 
חיו ‎ 1.6  מיליון ‎ נפשות. ‎ במצב ‎ חמור ‎ מיוחד ‎ נמצאים ‎ הילדים‎ : 
לפי ‎ הדו״ח ‎ חיו ‎ מתחת ‎ לקו ‎ העוני ‎ 777  אלף ‎ ילדים, ‎ שהם ‎ 37% 
מכלל ‎ הילדים ‎ בישראל.‎ 

גם ‎ הדו״ח ‎ הנוכחי ‎ מציין, ‎ כי ‎ כמחצית ‎ מכל ‎ המשפחות‎ 
החיות ‎ מתחת ‎ לקו ‎ העוני ‎ הן ‎ משפחות ‎ עובדות, ‎ כלומר,‎ 
משפחות ‎ שיש ‎ בהן ‎ לפחות ‎ מפרנס ‎ אחד. ‎ משמעות ‎ הדבר ‎ היא,‎ 
שבישראל ‎ 2008, ‎ עבודה ‎ לא ‎ חילצה ‎ את ‎ המשפחה ‎ מעוני.‎ 

בקרב ‎ המשפחות ‎ העניות, ‎ חלה ‎ עלייה ‎ חריפה ‎ ביוחד‎ 
בשיעור ‎ המשפחות ‎ החד-הוריות ‎ החיות ‎ מתחת ‎ לקו ‎ העוני.‎ 
לעומת ‎ זאת, ‎ ההעלאה ‎ של ‎ קצבות ‎ הזקנה ‎ הובילה ‎ לירידה‎ 
יחסית ‎ בשיעור ‎ הקשישים ‎ החיים ‎ מתחת ‎ לקו ‎ העוני.‎ 


מדיניות/3‎ 


ההתנגדות ‎ למלחמה‎ 
משימה ‎ מהפכנית ‎ ואמיצה‎ 

גילוי ‎ דעת ‎ הלשכה ‎ הפוליטית ‎ של ‎ המפלגה ‎ הקומוניסטית ‎ הישראלית‎ 


שלושה ‎ שבועות ‎ של ‎ מלחמה ‎ גבו ‎ מחיר ‎ קשה ‎ מנשוא:‎ 
למעלה ‎ מ-1,400 ‎ הרוגים ‎ פלסטינים, ‎ וביניהם ‎ -  430  ילדים‎ 
ומאות ‎ נשים ‎ וקשישים; ‎ 400  אלף ‎ פלסטינים ‎ שנותרו ‎ ללא‎ 
קורת ‎ גג; ‎ הרס ‎ של ‎ תשתיות ‎ מים ‎ וחשמל, ‎ של ‎ בתי ‎ ספר‎ 
ומוסדות ‎ ציבור ‎ אחרים. ‎ פשעי ‎ מלחמה ‎ אלה ‎ בוצעו ‎ באמצעות‎ 
הטלתן ‎ של ‎ 1,500  טונות ‎ פצצות ‎ והפצצות ‎ מהיבשה ‎ והים‎ 
לעבר ‎ שכונות ‎ אזרחיות. ‎ הפשעים ‎ האלה ‎ בוצעו ‎ בהחלטה‎ 
צינית ‎ מחושבת ‎ של ‎ ממשלת ‎ אולמרט-ברק-לבני, ‎ אשר ‎ לא‎ 
היססה ‎ אגב ‎ כך ‎ לחשוף ‎ רבבות ‎ ישראלים ‎ לירי ‎ טילים ‎ ופגזים.‎ 
ההתנגדות ‎ הפלסטינית ‎ לפלישת ‎ הצבא ‎ הישראלי ‎ לרצועה‎ 
הייתה ‎ ביטוי ‎ לזכותו ‎ הלגיטימית ‎ של ‎ כל ‎ עם ‎ להתנגד ‎ לכיבוש.‎ 

גם ‎ לאחר ‎ ההכרזה ‎ על ‎ הפסקת ‎ האש, ‎ שנכנסה ‎ לתוקפה‎ 
השבוע, ‎ נמשכת ‎ פעילות ‎ צבאית ‎ ישראלית ‎ ברצועה. ‎ מק״י‎ 
תובעת ‎ לשים ‎ קץ ‎ לכל ‎ התערבות ‎ צבאית ‎ ישראלית, ‎ את ‎ הסרת‎ 
המצור ‎ מהרצועה ‎ ואת ‎ פתיחת ‎ כל ‎ המעברים ‎ לתנועת ‎ סחורות‎ 
ובני ‎ אדם, ‎ וזאת ‎ כשלב ‎ ראשון ‎ בדרך ‎ לשיקומה ‎ הפיסי ‎ של‎ 
הרצועה ‎ מההרס ‎ הכבד, ‎ שזרע ‎ הצבא ‎ הישראלי.‎ 

למלחמה ‎ בעזה ‎ היו ‎ מטרות ‎ מוצהרות, ‎ שנועדו ‎ לגייס ‎ לה‎ 
תמיכה ‎ ציבורית ‎ בארץ ‎ ובעולם. ‎ אך ‎ מטרתה ‎ האמיתית ‎ הייתה‎ 
-  לנצל ‎ את ‎ תקופת ‎ המעבר ‎ שבין ‎ הנשיאים ‎ בוש ‎ ואובאמה‎ 
מתוך ‎ מגמה ‎ לזכות ‎ בתמיכה ‎ מוחלטת ‎ של ‎ ממשל ‎ בוש ‎ וליצור‎ 
סדר ‎ יום ‎ אזורי ‎ רווי ‎ דמים ‎ בפתחו ‎ של ‎ הממשל ‎ החדש, ‎ וזאת‎ 
במטרה ‎ ליצור ‎ מאזן ‎ אימה ‎ ולרמוס ‎ כל ‎ סיכוי ‎ להסדר ‎ שלום‎ 
ישראלי-פלסטיני ‎ יציב, ‎ המבוסס ‎ על ‎ פינוי ‎ כל ‎ ההתנחלויות,‎ 
נסיגה ‎ ישראלית ‎ מכל ‎ השטחים ‎ הכבושים ‎ מאז ‎ יוני ‎ 1967,‎ 
ושתי ‎ בירות, ‎ ישראלית ‎ ופלסטינית, ‎ בירושלים.‎ 

התוקפנות ‎ הישראלית ‎ משולחת ‎ הרסן ‎ לא ‎ הייתה ‎ אפשרית‎ 
ללא ‎ תמיכה ‎ כל-צדדית ‎ של ‎ ממשל ‎ בוש, ‎ ללא ‎ השלמה ‎ גלויה‎ 
וסמויה ‎ עם ‎ התוקפנות ‎ מצד ‎ הריאקציה ‎ הערבית, ‎ וללא ‎ תמיכה‎ 
של ‎ הנהגות ‎ רוב ‎ המפלגות ‎ בארץ ‎ (מליברמן ‎ ועד ‎ מרצ)‎ 
במלחמה. ‎ יוזמות ‎ ערביות ‎ ואירופיות ‎ שונות ‎ צצו ‎ מאוחר ‎ מדי‎ 
ותרמו ‎ תרומה ‎ מעטה, ‎ אם ‎ בכלל, ‎ להוקעת ‎ התוקפנות‎ 
הישראלית ‎ ונותן ‎ החסות ‎ לה ‎ -  ממשל ‎ בוש, ‎ ולמאמץ ‎ החיוני‎ 
להעמיד ‎ את ‎ יוזמי ‎ המלחמה ‎ ומבצעיה ‎ לדין ‎ על ‎ ביצוע ‎ פשעי‎ 
מלחמה.‎ 

מפלגות ‎ השלטון ‎ ניסו ‎ באופן ‎ ציני ‎ להשתמש ‎ בתוקפנות‎ 
ובשפיכות ‎ הדמים ‎ כמנוף ‎ לשיפור ‎ מצבן ‎ במערכת ‎ הבחירות‎ 
לכנסת ‎ ה-18.‎ 

הממסד ‎ הישראלי ‎ ניצל ‎ את ‎ ימי ‎ המלחמה ‎ כדי ‎ לפגוע ‎ באופן‎ 
חמור ‎ בחופש ‎ הביטוי ‎ ובחופש ‎ המחאה ‎ וההפגנה. ‎ למעלה ‎ מ-‎ 
700  מפגינים, ‎ רובם ‎ אזרחים ‎ ערבים, ‎ נעצרו ‎ בידי ‎ המשטרה,‎ 
ועשרות ‎ זומנו ‎ לחקירות ‎ שב״כ. ‎ מגמה ‎ זו ‎ באה ‎ לידי ‎ ביטוי ‎ גם‎ 
בהחלטתה ‎ של ‎ ועדת ‎ הבחירות ‎ המרכזית ‎ לפסול ‎ את‎ 
השתתפותן ‎ של ‎ רע״ם־תע״ל ‎ ובל״ד ‎ בבחירות. ‎ מק״י ‎ מוקיעה‎ 


את ‎ המתקפה ‎ האנטי־דמוקרטית ‎ מצד ‎ זרועות ‎ השלטון ‎ בארץ,‎ 
וקוראת ‎ למערכה ‎ ציבורית ‎ רחבה ‎ נגד ‎ הגזענות ‎ וסכנת ‎ הפשיזם.‎ 

ניהול ‎ המלחמה ‎ בעזה ‎ בימים ‎ של ‎ משבר ‎ כלכלי ‎ מחריף,‎ 
מאיץ ‎ את ‎ גל ‎ הפיטורים ‎ וסגירת ‎ העסקים. ‎ מק״י ‎ תפעל ‎ לגיוס‎ 
מערכה ‎ ציבורית ‎ נגד ‎ כל ‎ ניסיון ‎ להטיל ‎ את ‎ מלוא ‎ כובד ‎ מימון‎ 
המלחמה ‎ ההרסנית ‎ והנפשעת ‎ בעזה ‎ על ‎ כתפיהם ‎ של ‎ העובדים‎ 
ושל ‎ השכבות ‎ העניות.‎ 

המפלגה ‎ הקומוניסטית ‎ הישראלית ‎ ושותפיה ‎ בחד״ש‎ 
התריעו ‎ מפני ‎ המלחמה ‎ עוד ‎ לפני ‎ שפרצה, ‎ התנגדו ‎ לה ‎ באופן‎ 
נחרץ ‎ מיומה ‎ הראשון, ‎ ומילאו ‎ תפקיד ‎ מרכזי ‎ במאות ‎ ההפגנות‎ 
ומשמרות ‎ המחאה ‎ נגד ‎ המלחמה, ‎ שנערכו ‎ ברחבי ‎ הארץ ‎ ואשר‎ 
אורגנו ‎ ברובן ‎ ע״י ‎ מק״י ‎ וחד״ש ‎ או ‎ יחד ‎ עמן.‎ 

בשותפות ‎ היהודית-ערבית, ‎ העומדת ‎ בכל ‎ המבחנים,‎ 
בעמדותיהן ‎ המדיניות ‎ והמוסריות ‎ האמיצות, ‎ שירתו ‎ ומשרתות‎ 
מק״י ‎ וחד״ש ‎ את ‎ האינטרס ‎ האמיתי ‎ של ‎ שני ‎ העמים, ‎ של‎ 
העובדים ‎ היהודים ‎ והערבים, ‎ של ‎ הנשים ‎ והצעירים: ‎ הפסקת‎ 
שפיכות ‎ הדמים ‎ והשגת ‎ שלום ‎ צודק ‎ ויציב ‎ לעמים ‎ וביטחון‎ 
לכל ‎ האזרחים.‎ 

מק״י ‎ שולחת ‎ ברכה ‎ חמה ‎ לכל ‎ כוחות ‎ השמאל ‎ והשלום‎ 
בעולם ‎ אשר ‎ הרימו ‎ קול ‎ מחאה ‎ וגינוי ‎ בכל ‎ רחבי ‎ תבל ‎ נגד‎ 
התוקפנות ‎ הישראלית ‎ ומציינת ‎ במיוחד ‎ את ‎ תפקידיהן ‎ של‎ 
ונצואלה, ‎ קובה ‎ ובוליביה.‎ 

להצלחת ‎ חד״ש ‎ בבחירות ‎ לכנסת ‎ ה-18!‎ 

המפלגה ‎ הקומוניסטית ‎ הישראלית, ‎ השותפה ‎ הבכירה‎ 
בחד״ש, ‎ רואה ‎ בהתמודדות ‎ של ‎ חד״ש ‎ בבחירות ‎ הכלליות‎ 
לכנסת ‎ ה-18 ‎ מערכה ‎ ציבורית-דמוקרטית ‎ חשובה ‎ ביותר,‎ 
המחייבת ‎ התגייסות ‎ של ‎ כל ‎ הסניפים ‎ והחברים, ‎ של ‎ חברי‎ 
בנק״י, ‎ ושל ‎ הפעילים ‎ בקרב ‎ הסטודנטים ‎ ובקרב ‎ הנשים.‎ 
מול ‎ הימין ‎ הפשיסטי ‎ של ‎ ליברמן, ‎ מול ‎ הימין ‎ הגזעני ‎ של‎ 
נתניהו, ‎ מול ‎ מחרחרי ‎ המלחמה ‎ ברק ‎ ולבני ‎ -  מול ‎ כל ‎ אלה‎ 
קיימת ‎ רק ‎ תשובה ‎ דמוקרטית ‎ ושוחרת ‎ שלום ‎ ושוויון ‎ אמיתית‎ 
אחת ‎ בלבד ‎ -  חד״ש ‎ היהודית-ערבית. ‎ הלשכה ‎ הפוליטית‎ 
מעריכה, ‎ כי ‎ חיזוק ‎ הייצוג ‎ של ‎ חד״ש ‎ בכנסת ‎ הוא ‎ מטרה ‎ בת-‎ 
השגה. ‎ יותר ‎ ויותר ‎ אזרחים ‎ יהודים ‎ וערבים ‎ לומדים ‎ מניסיונם,‎ 
כי ‎ קול ‎ לחד״ש ‎ הוא ‎ קול ‎ נטו ‎ לשלום ‎ צודק ‎ ללא ‎ כיבושים‎ 
והתנחלויות; ‎ לשוויון ‎ לאומי ‎ ואזרחי ‎ לאוכלוסיה ‎ הערבית‎ 
בישראל; ‎ להגנת ‎ זכויות ‎ העובדים; ‎ לצדק ‎ חברתי ‎ וסביבתי;‎ 
לשוויון ‎ האישה ‎ ולקידמה ‎ חברתית.‎ 
לאחר ‎ שעברנו ‎ בהתנגדות ‎ עקבית ‎ ואמיצה ‎ את ‎ ימי ‎ המלחמה,‎ 
בהשמיענו ‎ במהלכה ‎ קול ‎ ייחודי ‎ של ‎ הוקעת ‎ הפשעים ‎ ושל‎ 
הצגת ‎ החלופה ‎ של ‎ השלום ‎ והתקווה ‎ לשני ‎ העמים ‎ -  עלינו‎ 
לפעול ‎ במשנה ‎ מאמץ ‎ לגיוס ‎ עוד ‎ ועוד ‎ תומכים ‎ בחד״ש ‎ ביום‎ 
הבחירות, ‎ 10  בפברואר.‎ 

יחד ‎ -  נצליח!‎ 


חיפה, ‎ 19.1.09 


מדיניות‎ /4‎ 


לקדם ‎ את ‎ הדו-שיח ‎ בקרב ‎ הפלסטינים‎ 

ריאיון ‎ עם ‎ נאפז ‎ גנאיים, ‎ תושב ‎ רפיח ‎ וחבר ‎ הלשכה ‎ הפוליטית ‎ של ‎ מפלגת ‎ העם.‎ 


"האפשרות ‎ היחידה ‎ לקדם ‎ את ‎ העניין ‎ הפלסטיני ‎ היא‎ 
דיאלוג ‎ בין ‎ הפלגים ‎ השונים ‎ -  בין ‎ פתח׳ ‎ וחמאס ‎ בראש‎ 
ובראשונה" ‎ ־  אמר ‎ נאפז ‎ גנאיים, ‎ תושב ‎ רפיח, ‎ לשליח‎ 
המיוחד ‎ לרצועת ‎ עזה ‎ של ‎ העיתון ‎ הצרפתי ‎ "הומניטה".‎ 

גנאיים ‎ הוא ‎ חבר ‎ הלשכה ‎ הפוליטית ‎ של ‎ מפלגת ‎ העם‎ 
הפלסטיני, ‎ ועומד ‎ בראש ‎ ועדות ‎ החירום ‎ העממיות ‎ ברפיח.‎ 
האירועים ‎ של ‎ השבועות ‎ האחרונים ‎ ברצועת ‎ עזה‎ 
היו ‎ מלחמה ‎ נגד ‎ החמאם ‎ או ‎ מלחמה ‎ נגד ‎ העם‎ 
הפלסטיני?‎ 

אני ‎ לא ‎ רוצה ‎ לעשות ‎ שימוש ‎ במילה ‎ "מלחמה". ‎ מדובר‎ 
במתקפה. ‎ הרי ‎ במלחמה ‎ יש ‎ שני ‎ צדדים, ‎ המתמודדים ‎ בכוחות‎ 
פחות ‎ או ‎ יותר ‎ שקולים. ‎ אבל ‎ כאן ‎ המצב ‎ שונה ‎ לחלוטין.‎ 
ישראל ‎ תכננה ‎ מזה ‎ זמן ‎ רב ‎ את ‎ המתקפה ‎ ועל ‎ מנת ‎ לבצעה ‎ היא‎ 
שמה ‎ קץ ‎ לרגיעה, ‎ שהייתה ‎ קיימת. ‎ לצערנו, ‎ החמאס ‎ סיפק ‎ את‎ 
התירוץ ‎ להפסקת ‎ הרגיעה. ‎ מטרת ‎ המתקפה ‎ הייתה ‎ ברורה:‎ 
להחליש ‎ את ‎ החמאס, ‎ אבל ‎ כל ‎ העם ‎ הפלסטיני ‎ שילם ‎ את‎ 
המחיר. ‎ ישראל ‎ ניצלה ‎ היטב ‎ את ‎ הפילוג ‎ הקיים ‎ בקרב‎ 
הפלסטינים ‎ -  בייחוד ‎ לאחר ‎ ההפיכה ‎ שביצע ‎ החמאס ‎ ברצועת‎ 
עזה, ‎ ואת ‎ הנתק ‎ הקיים ‎ בין ‎ הרצועה ‎ לגדה ‎ המערבית. ‎ ישראל‎ 
פועלת ‎ בהתמדה ‎ להעמקת ‎ הנתק, ‎ ואף ‎ מעוניינת ‎ לגנוז ‎ את‎ 
הרעיון ‎ בדבר ‎ הקמת ‎ המדינה ‎ הפלסטינית. ‎ על ‎ מנת ‎ לממש ‎ את‎ 
מטרותיה, ‎ ישראל ‎ תקפה ‎ הן ‎ את ‎ הזרוע ‎ הצבאית ‎ והן ‎ את‎ 
המנגנון ‎ הפוליטי ‎ של ‎ חמאס, ‎ כדי ‎ "לאלף" ‎ את ‎ הארגון‎ 
ולהעמיק ‎ את ‎ הפילוג ‎ הקיים.‎ 

באלו ‎ דרבים ‎ ניתן ‎ להתנגד ‎ לאסטרטגיה‎ 
הישראלית?‎ 

מפלגת ‎ העם ‎ הפלסטיני ‎ הביעה ‎ שוב ‎ ושוב ‎ את ‎ דאגתה‎ 
העמוקה ‎ נוכח ‎ הפילוג ‎ הקיים ‎ והמתעצם ‎ בקרב ‎ הפלסטינים.‎ 
התרענו, ‎ כי ‎ לפילוג ‎ זה ‎ יהיו ‎ תוצאות ‎ קשות. ‎ אנחנו ‎ דורשים‎ 
לחדש ‎ את ‎ הדו־שיח ‎ בין ‎ כל ‎ הפלגים. ‎ אנו ‎ מודאגים ‎ גם ‎ משום‎ 
שהמתקפה ‎ הישראלית ‎ הצליחה ‎ לפלג ‎ את ‎ המדינות ‎ בעולם‎ 
הערבי ‎ ולהחליש ‎ את ‎ התמיכה ‎ בזכות ‎ הפלסטינים ‎ למדינה‎ 
משלהם.‎ 

אנו ‎ מצטערים ‎ שלא ‎ ניתן ‎ להקים ‎ חזית ‎ ערבית ‎ אחידה ‎ מול‎ 
התוקפנות ‎ הישראלית, ‎ ושאין ‎ כוח ‎ המסוגל ‎ לאלץ ‎ את ‎ ישראל‎ 
לקיים ‎ את ‎ החלטות ‎ האו״ם. ‎ כך, ‎ שהפסקת ‎ האש ‎ נעשית ‎ לפי‎ 
צרכיה ‎ של ‎ ישראל ‎ והיא ‎ פועל ‎ יוצא ‎ משיחות ‎ שקיימה ‎ שרת‎ 
החוץ ‎ ציפי ‎ לבני ‎ עם ‎ מחלקת ‎ המדינה ‎ של ‎ ארה״ב. ‎ החשש‎ 
שלנו ‎ הוא, ‎ שהסכמים ‎ אלה, ‎ הנעשים ‎ ללא ‎ נציגות ‎ פלסטינית,‎ 
מטרתם ‎ לשנות ‎ את ‎ יחס ‎ הכוחות ‎ לא ‎ רק ‎ בזירה ‎ הפלסטינית ‎ - 
אלא ‎ באזור ‎ כולו.‎ 

האם ‎ אפשר ‎ לנהוג ‎ אחרת ‎ בזירה ‎ הפלסטינית?‎ 

מפלגת ‎ העם ‎ פועלת ‎ מזה ‎ זמן ‎ רב ‎ לחידוש ‎ הדו-שיח ‎ בין‎ 
הפלגים ‎ הפלסטינים. ‎ שמשנו ‎ כמתווכים ‎ בשיחות ‎ בין ‎ פתח׳‎ 
לבין ‎ חמאס, ‎ אבל, ‎ לצערנו, ‎ חמאס ‎ סירב ‎ לקחת ‎ חלק ‎ במפגשים‎ 
האחרונים ‎ שתוכננו. ‎ חשוב, ‎ היום ‎ יותר ‎ מתמיד, ‎ לנסות ‎ ולשקם‎ 
את ‎ האחדות ‎ הפלסטינית ‎ כי ‎ מצבנו ‎ קשה ‎ ביותר. ‎ אמורים ‎ היינו‎ 
להתמודד ‎ מאוחדים ‎ עם ‎ האתגרים ‎ האדירים ‎ הניצבים ‎ בפנינו.‎ 


אבל ‎ הרצון ‎ לאחד ‎ את ‎ השורות ‎ אינו ‎ תלוי ‎ רק ‎ בנו. ‎ כל ‎ הפלגים‎ 
חייבים ‎ להגיע ‎ להכרה ‎ שאין ‎ דרך ‎ אחרת. ‎ עתה, ‎ אנו ‎ מעוניינים‎ 
לקדם ‎ את ‎ הדיאלוג ‎ בין ‎ הפלגים ‎ הפלסטיניים ‎ בתיווכה ‎ של‎ 
מצרים, ‎ כי ‎ זהו ‎ הפתרון ‎ המיידי ‎ היחיד ‎ הקיים.‎ 

בתשובת ‎ לשאלת ‎ הכתב, ‎ פייר ‎ ברבנרסי, ‎ מסר ‎ גנאיים:‎ 
"במהלך ‎ המתקפה ‎ הישראלית, ‎ הקימה ‎ מפלגת ‎ העם ‎ ברחבי‎ 
רצועת ‎ עזה ‎ ועדות ‎ חירום ‎ עממיות, ‎ על ‎ מנת ‎ לתת ‎ מענה ‎ לצרכי‎ 
האוכלוסייה. ‎ הצלחנו ‎ להושיב ‎ את ‎ כל ‎ הפלגים ‎ סביב ‎ שולחן‎ 
אחד, ‎ חרף ‎ חילוקי ‎ הדעות ‎ הקשים ‎ הקיימים ‎ ביניהם. ‎ הישיבות‎ 
נערכו ‎ בסניפים ‎ של ‎ המפלגה. ‎ לא ‎ היה ‎ קל ‎ לשכנע ‎ את ‎ פעילי‎ 
חמאס ‎ ופתח׳ ‎ לשבת ‎ יחד. ‎ אבל ‎ היה ‎ חשוב ‎ לנו ‎ להוכיח ‎ לתוקף‎ 
הישראלי, ‎ שקיימת ‎ תמימות ‎ רעים ‎ בצד ‎ הפלסטיני; ‎ שישנן‎ 
הסכמות ‎ פוליטיות ‎ בסיסיות ‎ בקרב ‎ הפלסטינים. ‎ אבל ‎ זה ‎ גם‎ 
מסר ‎ כלפי ‎ הפלסטינים ‎ עצמם: ‎ ניתן ‎ לשבת ‎ כולנו ‎ יחד ‎ ובדרכי‎ 
שלום ‎ להגיע ‎ להבנות. ‎ זה ‎ גם ‎ המסר ‎ כלפי ‎ הנהגות ‎ חמאס‎ 
ופתח‎ :  פעילי ‎ השטח ‎ מסוגלים ‎ לעבוד ‎ יחד ‎ ולהגיע ‎ לסיכומים‎ 
המקובלים ‎ על ‎ כולם ‎ -  לטובת ‎ העניין ‎ הלאומי ‎ הפלסטיני".‎ 

שליח ‎ האו״ם: ‎ יש ‎ הוכחות ‎ שישראל‎ 
ביצעה ‎ פשעי ‎ מלחמה ‎ בלחימה ‎ בעזה‎ 

"יש ‎ הוכחות ‎ לכך ‎ שישראל ‎ ביצעה ‎ פשעי ‎ מלחמה ‎ במהלך‎ 
22  ימי ‎ הלחימה ‎ ברצועת ‎ עזה, ‎ ויש ‎ לנהל ‎ חקירה ‎ בלתי ‎ תלויה‎ 
בנושא״ ‎ -  כך ‎ אמר ‎ פרופ׳ ‎ ריצ׳ארד ‎ פאלק, ‎ שליח ‎ האו״ם‎ 
לנושא ‎ זכויות ‎ אדם ‎ בעזה ‎ ובגדה ‎ המערבית. ‎ הוא ‎ הוסיף, ‎ כי‎ 
הסבל ‎ הנפשי ‎ של ‎ האזרחים ‎ שסבלו ‎ מהתקיפה ‎ הוא ‎ כה ‎ גדול,‎ 
עד ‎ שניתן ‎ להכיר ‎ בכל ‎ אוכלוסיית ‎ רצועת ‎ עזה ‎ כנפגעת‎ 
מהלחימה. ‎ פאלק ‎ אמר ‎ את ‎ הדברים ‎ בשיחת ‎ טלפון ‎ מביתו‎ 
בקליפורניה, ‎ למסיבת ‎ עיתונאים ‎ שנערכה ‎ בז׳נבה.‎ 

פאלק ‎ הסביר, ‎ כי ‎ ישנן ‎ הוכחות ‎ חותכות ‎ לכך ‎ שהפעולה‎ 
הצבאית ‎ של ‎ צה״ל ‎ בעזה ‎ הייתה ‎ מנוגדת ‎ לחוק ‎ הבינלאומי‎ 
בדבר ‎ זכויות ‎ האדם, ‎ וכי ‎ יש ‎ לחקור, ‎ האם ‎ המעשים ‎ הם ‎ ברמה‎ 
של ‎ פשעי ‎ מלחמה, ‎ והוסיף: ‎ "אני ‎ מאמין, ‎ שיש ‎ בסיס ‎ מוצק‎ 
להגיע ‎ למסקנה ‎ זו".‎ 

פאלק ‎ אמר ‎ עוד, ‎ כי ‎ ישראל ‎ לא ‎ עשתה ‎ כל ‎ מאמץ ‎ לאפשר‎ 
לאזרחים ‎ בעזה ‎ להימלט ‎ מהקרבות: ‎ "לכלוא ‎ אנשים ‎ בתוך‎ 
אזור ‎ לחימה ‎ הוא ‎ משהו ‎ שמעורר ‎ את ‎ הזיכרונות ‎ הקשים ‎ מגטו‎ 
וארשה ‎ וממצורים ‎ שונים, ‎ שהוטלו ‎ בתקופות ‎ מלחמת ‎ העולם‎ 
השנייה. ‎ יכלו ‎ לפחות ‎ לתת ‎ לילדים, ‎ למוגבלים ‎ ולחולים‎ 
לעזוב, ‎ אפילו ‎ אם ‎ זה ‎ היה ‎ לדרומה ‎ של ‎ ישראל".‎ 

לדבריו, ‎ ייתכן ‎ וכל ‎ אוכלוסיית ‎ עזה ‎ תישאר ‎ מצולקת ‎ נפשית‎ 
לעד, ‎ ולכן ‎ "יש ‎ להגדיל ‎ את ‎ מספר ‎ הנפגעים ‎ הפלסטינים‎ 
למספרם ‎ הכולל ‎ של ‎ הפלסטינים ‎ בעזה".‎ 

הוא ‎ שולל ‎ את ‎ טענת ‎ ישראל, ‎ לפיה ‎ הגנה ‎ על ‎ עצמה ‎ מפני‎ 
ירי ‎ הרקטות ‎ של ‎ חמאס: ‎ "בראייתי, ‎ האו״ם ‎ והחוק ‎ הבינלאומי‎ 
אינם ‎ מאפשרים ‎ לישראל ‎ לטעון, ‎ כי ‎ פעלה ‎ מתוך ‎ הגנה ‎ עצמית.‎ 
היא ‎ לא ‎ הגבילה ‎ את ‎ הלחימה ‎ לאזורים, ‎ מהם ‎ נורו ‎ הרקטות,‎ 
סירבה ‎ לנהל ‎ מו״מ ‎ עם ‎ חמאס ‎ ובכך ‎ מנעה ‎ פתרון ‎ דיפלומטי".‎ 

כדאי ‎ להזכיר, ‎ כי ‎ ישראל ‎ מנעה ‎ את ‎ כניסתו ‎ של ‎ פאלק‎ 
לשטחה ‎ שבועיים ‎ בלבד ‎ לפני ‎ תחילת ‎ המבצע ‎ בעזה.‎ 


בחירו!‎ 5/3 


■ושקה ‎ ולרשט״ן‎ 

שבעה ‎ למותו‎ 

ב-18 ‎ בינואר ‎ ליוו ‎ בני ‎ משפחה, ‎ חברים ‎ לדרך ‎ וידידים ‎ את‎ 
יושקה ‎ ולרשטיין, ‎ חבר ‎ ועד ‎ מחוז ‎ ת״א-יפו ‎ של ‎ מק״י, ‎ בדרכו‎ 
האחרונה ‎ בבית ‎ העלמין ‎ של ‎ קיבוץ ‎ יד ‎ חנה. ‎ בן ‎ 83  במותו.‎ 

ליד ‎ הקבר ‎ המכוסה ‎ פרחים ‎ והמוקף ‎ בני ‎ משפחה ‎ וחברים,‎ 
ספדו ‎ לו ‎ הבת ‎ עדי, ‎ ח״ב ‎ רב ‎ חנין, ‎ בנימין ‎ גונן, ‎ מופיד ‎ סידאווי‎ 
וניצן ‎ אביב. ‎ מרים ‎ אלגזי ‎ קראה ‎ את ‎ שירה ‎ של ‎ יאירה ‎ גינוסר ‎ על‎ 
פגישה ‎ עם ‎ יושקה ‎ -  "הנער ‎ ההוא ‎ מצ׳כיה".‎ 

יושקה ‎ נולד ‎ בפראג ‎ בשנת ‎ 1926  במשפחה ‎ של ‎ עיתונאי.‎ 
לאחר ‎ כיבוש ‎ צ׳כיה ‎ בידי ‎ הנאצים ‎ בשנת ‎ 1939, ‎ האב ‎ נשלח‎ 
למחנה ‎ ריכוז, ‎ שם ‎ נספה, ‎ ואילו ‎ יושקה ‎ ואמו ‎ נשלחו ‎ לגטו‎ 
טרזינשטאדט. ‎ בגטו ‎ התחבר ‎ יושקה ‎ עם ‎ נערים ‎ קומוניסטים,‎ 
שנפגשו ‎ בחשאי ‎ ולמדו ‎ מרקסיזם. ‎ בהמשך, ‎ בהיותו ‎ בן ‎ 13 
בלבד, ‎ התקבל ‎ לשורות ‎ המפלגה ‎ הקומוניסטית ‎ הצ׳כית,‎ 
שפעלה ‎ במחתרת. ‎ ב- 194 1  נשלח ‎ יושקה ‎ עם ‎ קבוצת ‎ נערים‎ 
יהודים ‎ מהגטו ‎ למחנה ‎ הריכוז ‎ אושוויץ. ‎ אמו ‎ שעבדה ‎ כאחות,‎ 
יכלה ‎ להישאר ‎ בגטו, ‎ אך ‎ בתקווה ‎ שתוכל ‎ לעזור ‎ לו, ‎ הצטרפה‎ 
למשלוח ‎ לאושוויץ, ‎ שם ‎ נספתה.‎ 

מאושוויץ ‎ הועבר ‎ יושקה ‎ למחנה ‎ בירקנאו, ‎ ומשם ‎ - 
לעבודת ‎ כפייה ‎ במפעל ‎ נשק. ‎ עם ‎ התקרבות ‎ הצבא ‎ הסובייטי,‎ 
הובילו ‎ השומרים ‎ הנאצים ‎ את ‎ עובדי ‎ מחנה ‎ הכפייה ‎ ברגל,‎ 
בצעדת ‎ מוות. ‎ יושקה ‎ התמוטט ‎ בדרך ‎ ונפל ‎ לתעלה. ‎ כפריים‎ 
צ׳כים ‎ העבירו ‎ אותו ‎ לבית ‎ החולים, ‎ שם ‎ ריפאוהו ‎ ממחלת‎ 
הטיפוס.‎ 

לאחר ‎ שחרור ‎ פראג ‎ מהכיבוש ‎ הנאצי, ‎ למד ‎ יושקה ‎ גרפיקה‎ 
במכון ‎ הגבוה ‎ לאמנות ‎ ופעל ‎ בארגון ‎ הקומוניסטי ‎ של‎ 
הסטודנטים. ‎ במהלך ‎ חייו ‎ עסק ‎ רבות ‎ בגרפיקה ‎ במסגרת‎ 
עבודתו ‎ במפלגה ‎ ומחוצה ‎ לה.‎ 

לארץ ‎ הגיע ‎ יושקה ‎ בשנת ‎ 1949, ‎ ומייד ‎ הצטרף ‎ למק״י. ‎ היה‎ 
מדריך ‎ בבנק״י ‎ וחבר ‎ המזכירות ‎ הארצית ‎ של ‎ התנועה.‎ 

ב-60 ‎ שנות ‎ פעילותו ‎ במק״י, ‎ מילא ‎ שורה ‎ של ‎ תפקידים‎ 
מפלגתיים ‎ במחוז ‎ ת״א-יפו ‎ וכיהן ‎ כחבר ‎ הוועד ‎ המרכזי. ‎ בשנת‎ 
1965  השקיע ‎ מאמצים ‎ רבים ‎ לשמירת ‎ אופייה ‎ המהפכני‎ 
והאינטרנציונליסטי ‎ של ‎ המפלגה. ‎ למרות ‎ מצבו ‎ הבריאותי‎ 
הקשה, ‎ היה ‎ יושקה ‎ עד ‎ יומו ‎ האחרון ‎ חבר ‎ ועד ‎ מחוז ‎ ת״א-יפו‎ 
של ‎ מק״י ‎ ומעורב ‎ כל-כולו ‎ בפעילות ‎ המפלגתית.‎ 

נאמנותו ‎ של ‎ יושקה ‎ לרעיונות ‎ הקומוניזם, ‎ אותם ‎ אימץ ‎ עוד‎ 
בהיותו ‎ נער, ‎ דרבנה ‎ אותו ‎ להעביר ‎ תחת ‎ שבט ‎ הביקורת ‎ את‎ 
פעילות ‎ מוסדות ‎ המפלגה ‎ ואת ‎ פרסומי ‎ המפלגה. ‎ הוא ‎ תבע‎ 
מעצמו ‎ ומכל ‎ חברה ‎ וחבר ‎ רמה ‎ גבוהה ‎ של ‎ מסירות ‎ מהפכנית,‎ 
של ‎ אחריות ‎ ושל ‎ יעילות. ‎ הקומוניסט ‎ יושקה ‎ התחשל ‎ בקרבות‎ 
פוליטיים ‎ ועמד ‎ במבחנים ‎ אישיים ‎ קשים ‎ בשל ‎ אמונתו ‎ ביכולת‎ 
העובדים ‎ להתארגן ‎ ולבנות ‎ חיים ‎ של ‎ שלום ‎ וצדק ‎ חברתי, ‎ של‎ 
שוויון ‎ ופריחה ‎ תרבותית.‎ 

תמר ‎ גו־דינסקי‎ 
חיית ‎ כקומוניסט ‎ כל ‎ חייך‎ 

יושקה, ‎ היית ‎ חדור ‎ אמונה ‎ שהאנושיות, ‎ הגנוזה ‎ באדם,‎ 
תביס ‎ את ‎ כוחות ‎ הרשע. ‎ פיעמה ‎ בך ‎ תמיד ‎ התקווה ‎ הנצחית‎ 
לשלום, ‎ לצדק, ‎ לשוויון ‎ ולאחווה ‎ בין ‎ העמים ‎ באזורנו, ‎ מוכה‎ 
המלחמות ‎ והסבל, ‎ ובעולם ‎ כולו. ‎ זכורות ‎ לי ‎ לטובה ‎ השיחות‎ 
שקיימנו, ‎ מעת ‎ לעת, ‎ בנושאים ‎ פוליטיים ‎ שונים ‎ ומגוונים.‎ 
היית ‎ גא ‎ להימנות ‎ עם ‎ חברי ‎ המפלגה ‎ הקומוניסטית‎ 
הישראלית, ‎ והיית ‎ מעמודי ‎ התווך ‎ שלה.‎ 


ליברמן:‎ 

פאשיזם ‎ כבר ‎ אמרנו?‎ 

שלטי ‎ החוצות ‎ הרבים, ‎ שעליהם ‎ נרשם‎ :  ״אין ‎ נאמנות ‎ -  אין‎ 
אזרחות", ‎ אינם ‎ מותירים ‎ מקום ‎ לספק ‎ לגבי ‎ מסר ‎ הבחירות‎ 
המרכזי ‎ של ‎ "ישראל ‎ ביתנו" ‎ בראשות ‎ אביגדור ‎ ליברמן. ‎ אך‎ 
למי ‎ שעדיין ‎ ניקר ‎ ספק ‎ בלבו, ‎ סיפקו ‎ רשתות ‎ הטלוויזיה‎ 
הזדמנות ‎ להתוודע ‎ למופע ‎ אימים ‎ רווי ‎ באיומי ‎ חיסול ‎ בנוסח‎ 
המאפיה ‎ הסיציליאנית, ‎ שנתן ‎ ליברמן ‎ במסדרון ‎ של ‎ בית‎ 
המשפט ‎ העליון, ‎ בהתעמתו ‎ עם ‎ ח״כים ‎ ערבים.‎ 

בריאיון ‎ לארי ‎ שביט ‎ (״הארץ״, ‎ 20.1) ‎ הבהיר ‎ ליברמן, ‎ למה‎ 
הוא ‎ מתכוון ‎ במשוואה ‎ של ‎ נאמנות ‎ ואזרחות: ‎ הוא ‎ מציע‎ 
לחוקק ‎ חוק, ‎ אשר ‎ יקבע, ‎ כי ‎ התנאי ‎ לאזרחות ‎ הוא ‎ חתימה ‎ על‎ 
״ד‎ ,צד‎ ,דת ‎ נאמנות ‎ למדינת ‎ ישראל‎ ,  לדגל‎ ,  להמג1ן, ‎ למגילת‎ 
העצמאות ‎ ולכך ‎ שישראל ‎ היא ‎ מדינה ‎ יהודית ‎ וציונית. ‎ נוסף‎ 
לבך ‎ אתה ‎ מתחייב ‎ לשרת ‎ שירות ‎ צבאי ‎ או ‎ שירות‎ 
אלטרנטיבי".‎ 

מעבר ‎ למחיקה ‎ המשמעותית ‎ של ‎ המילה ‎ "דמוקרטית"‎ 
מהגדרתה ‎ של ‎ מדינת ‎ ישראל, ‎ ׳הצהרת ‎ הנאמנות׳ ‎ הפשיסטית‎ 
שמציע ‎ ליברמן ‎ נועדה ‎ בבירור, ‎ להדיר ‎ כליל ‎ את ‎ האזרחים‎ 
הערבים ‎ מהזירה ‎ הפוליטית, ‎ למנוע ‎ מהם ‎ לבחור ‎ ולהיבחר,‎ 
ולהכשיר ‎ את ‎ הקרקע ‎ לגירושם ‎ הפיסי, ‎ לטרנספר, ‎ או ‎ בלשונו:‎ 
"אני ‎ לא ‎ הייתי ‎ מהסס ‎ להעיף ‎ אותם ‎ לבל ‎ הרוחות".‎ 

אך ‎ ליברמן ‎ אינו ‎ נערך ‎ ללחום ‎ רק ‎ בערבים, ‎ אזרחי ‎ ישראל,‎ 
הוא ‎ מתכוון ‎ לנהל ‎ מערכת ‎ חורמה ‎ נגד ‎ כל ‎ השמאל ‎ הישראלי,‎ 
ובלשונו: ‎ "אין ‎ הבדל ‎ בין ‎ המחבלת ‎ היהודייה ‎ טלי ‎ בתימה‎ 
לבין ‎ עזמי ‎ בשארה. ‎ את ‎ בולם ‎ על ‎ אותה ‎ מריצה ‎ של ‎ אותה‎ 
מזבלה".‎ 

אך ‎ ליברמן ‎ אינו ‎ מסתפק ‎ רק ‎ בשילוב ‎ הידוע ‎ לשמצה ‎ של‎ 
הסתה ‎ גזענית, ‎ פריטה ‎ על ‎ נימי ‎ הכבוד ‎ הלאומי ‎ והנגדה ‎ בין‎ 
"החיילים ‎ האמיצים" ‎ ו״הפוליטיקאים ‎ הרופסים", ‎ אלא ‎ הוא‎ 
גם ‎ עושה ‎ שימוש ‎ בדמגוגיה ‎ חברתית.‎ 

מצאתי ‎ בתיבת ‎ הדואר ‎ כרוז ‎ ברוסית ‎ של ‎ ליברמן, ‎ שעסק ‎ לא‎ 
בהסתה ‎ גזענית ‎ נגד ‎ הערבים ‎ והשמאל, ‎ אלא ‎ בתיאור ‎ דאגתה‎ 
של ‎ "ישראל ‎ ביתנו" ‎ לרווחה ‎ החברתית. ‎ תשעה ‎ סעיפים, ‎ כולם‎ 
מסומנים ‎ בסימן ‎ קריאה ‎ אדום, ‎ מסבירים, ‎ ש״ישראל ‎ ביתנו"‎ 
השיגה ‎ 100  מיליון ‎ שקלים ‎ לבתי ‎ חולים ‎ בפריפריה; ‎ יזמה ‎ את‎ 
ביטול ‎ הצורך ‎ באשרות ‎ לתיירים ‎ מרוסיה, ‎ ובכך ‎ יצרה ‎ אלפי‎ 
מקומות ‎ עבודה; ‎ השיגה ‎ את ‎ ביטול ‎ אגרת ‎ הטלוויזיה ‎ עבור‎ 
הגימלאים‎ ;  השיגה ‎ הנחה ‎ בתעריפי ‎ החשמל ‎ לחיים ‎ על ‎ הכנסת‎ 
מינימום‎ ;  השיגה ‎ פטור ‎ לבני ‎ 45  ומעלה ‎ מהשתתפות ‎ בתוכנית‎ 
ויסקונסין, ‎ ועוד.‎ 

מה ‎ שחשוב ‎ ברשימה ‎ זו, ‎ אינו ‎ מידת ‎ הדיוק ‎ בה, ‎ אלא ‎ הצורך‎ 
שחש ‎ ליברמן, ‎ מצויד ‎ יש ‎ להניח ‎ בסקרים, ‎ לפנות ‎ לדוברי‎ 
הרוסית ‎ בדגש ‎ בלעדי ‎ בנושאים ‎ החברתיים, ‎ בתוספת‎ 
התחייבות ‎ להמשיך ‎ לפעול ‎ להנהגת ‎ נישואים ‎ אזרחיים‎ 
ולחינוך ‎ חינם. ‎ פנייה ‎ זו ‎ מלמדת, ‎ כי ‎ ליברמן ‎ מציג ‎ עצמו ‎ לא ‎ רק‎ 
כ״איש ‎ חזק" ‎ וכ״זולל ‎ ערבים", ‎ אלא ‎ גם ‎ באיש ‎ רחום, ‎ הדואג‎ 
למקומות ‎ עבודה ‎ ולמערכות ‎ הבריאות ‎ והחינוך, ‎ ואשר ‎ נרדף‎ 
בידי ‎ הממסד ‎ בשל ‎ דאגתו ‎ לחלשים.‎ 

אגב, ‎ כותרת ‎ הכרוז ‎ ברוסית ‎ היא ‎ "תיק ‎ ליברמן" ‎ -  רמז ‎ עבה‎ 
לדוברי ‎ הרוסית, ‎ כי ‎ ליברמן ‎ נרדף ‎ בידי ‎ רשויות ‎ החוק ‎ בשל‎ 
מעשיו ‎ הטובים...‎ 


ניצן ‎ אביב‎ 


תמר ‎ גוזינסקי‎ 


הוכרה ‎ הזכות ‎ לעבוד ‎ עד ‎ לפרישה‎ 


השופט ‎ מיכאל ‎ שפיצר, ‎ נשיא ‎ בית ‎ הדין ‎ האזורי ‎ לעבודה‎ 
בבאר ‎ שבע, ‎ קיבל ‎ בשבוע ‎ שעבר ‎ את ‎ תביעת ‎ ועד ‎ עובדי‎ 
״ידיעות ‎ אחרונות״ ‎ נגד ‎ הנהלת ‎ העיתון, ‎ ודחה ‎ 49  תביעות‎ 
אישיות, ‎ שהגיש ‎ העיתון ‎ נגד ‎ עובדי ‎ הדפוס. ‎ התביעות ‎ עסקו‎ 
בזכויות ‎ של ‎ עובדים, ‎ אשר ‎ חל ‎ עליהם ‎ הסכם ‎ קיבוצי ‎ משנת‎ 
2000.‎ 

בפסק ‎ דינו ‎ קיבל ‎ השופט ‎ את ‎ טענות ‎ ההסתדרות ‎ בשם‎ 
הוועד, ‎ וקבע ‎ לגבי ‎ עובדים ‎ אלה, ‎ כי ‎ העיתון ‎ חייב ‎ להעסיקם‎ 
עד ‎ גיל ‎ הפרישה ‎ החוקי‎ (67) ‎ ולא ‎ כטענת ‎ העיתון ‎ -  עד ‎ גיל ‎ 65 
כפי ‎ שנכתב ‎ בהסכם ‎ הקיבוצי, ‎ שנחתם ‎ בשנת ‎ 2000, ‎ לפני‎ 
תיקונו ‎ של ‎ החוק, ‎ שדחה ‎ את ‎ גיל ‎ הפרישה ‎ החוקי ‎ לגיל ‎ 67.‎ 

בית ‎ הדין ‎ קבע ‎ כי ‎ "כוונתם ‎ הברורה ‎ והחד-משמעית ‎ של‎ 
הצדדים ‎ עת ‎ כתבו ‎ בהסכם ‎ 2000  ׳עד ‎ הגיעו ‎ לגיל ‎ 65׳ ‎ הייתה‎ 
לגיל ‎ פרישה, ‎ ודחיית ‎ גיל ‎ הפרישה ‎ בשנתיים ‎ נוספות ‎ רק‎ 
מחזקת ‎ את ‎ המסקנה, ‎ כי ‎ יש ‎ להותיר ‎ את ‎ מטריית ‎ ׳העובדים‎ 
המובטחים׳ ‎ פרושה ‎ מעל ‎ ראשיהם".‎ 

כמו ‎ כן ‎ קבע ‎ בית ‎ הדין, ‎ כי ‎ ההנהלה ‎ אינה ‎ רשאית ‎ לכלול ‎ את‎ 
49  העובדים ‎ ברשימות ‎ של ‎ מועמדים ‎ לפיטורים, ‎ וכי ‎ היא‎ 
חייבת ‎ לדאוג ‎ להם ‎ להכנסה ‎ מובטחת ‎ מינימלית. ‎ במסגרת‎ 
סעיף ‎ זה, ‎ העיתון ‎ חוייב ‎ לשבץ ‎ את ‎ העובדים ‎ ל-100 ‎ שעות‎ 
עבודה ‎ נוספות ‎ מדי ‎ חודש, ‎ או ‎ לשלם ‎ להם ‎ תמורת ‎ שעות ‎ אלה‎ 
במידה ‎ שלא ‎ שיבץ ‎ אותם ‎ בפועל.‎ 

עו״ד ‎ אשר ‎ חלד, ‎ שייצג ‎ את ‎ העובדים: ‎ "מדובר ‎ בפסק ‎ דין‎ 
עקרוני, ‎ אשר ‎ מכיר ‎ בעובדים ‎ כבעלי ‎ ערך ‎ וכבני ‎ אדם, ‎ וקובע,‎ 
כי ‎ לא ‎ ניתן ‎ להשליכם, ‎ לאחר ‎ שעבדו ‎ שנים ‎ רבות ‎ בנאמנות‎ 
עבור ‎ מעסיקם, ‎ רק ‎ בשל ‎ הגיעם ‎ לגיל ‎ 65״.‎ 

עובדי ‎ מפעל ‎ המגנזיום‎ 
הפגינו ‎ מחשש ‎ לפיטורים‎ 

עובדי ‎ מפעל ‎ המגנזיום ‎ שבים ‎ המלח ‎ הפגינו ‎ בשבוע ‎ שעבר‎ 
מול ‎ שגרירות ‎ גרמניה ‎ בתל-אביב, ‎ במחאה ‎ על ‎ התנהלות‎ 
חברת ‎ פולקסווגן ‎ הגרמנית. ‎ לדבריהם, ‎ אי ‎ תשלום ‎ החובות,‎ 
שהותירה ‎ החברה ‎ עם ‎ יציאתה ‎ משותפות ‎ במפעל ‎ עם ‎ קונצרן‎ 
כימיקלים ‎ לישראל, ‎ עלול ‎ לגרום ‎ לפיטורי ‎ עובדים. ‎ במפעל‎ 
המגנזיום ‎ מועסקים ‎ 300  עובדים.‎ 

איגודים ‎ מקצועיים ‎ בסודאן‎ 
מתנגדים ‎ להפרטת ‎ הנמלים‎ 

איגודים ‎ מקצועיים ‎ בסודאן ‎ מתנגדים ‎ להפרטת ‎ הנמלים‎ 
עליה ‎ החליטה ‎ הממשלה ‎ האיסלמית ‎ במדינה. ‎ בהודעה ‎ של‎ 
המפלגה ‎ הקומוניסטית ‎ של ‎ סודאן, ‎ הפועלת ‎ במחתרת, ‎ נמסר,‎ 
כי ‎ הוועד ‎ המרכזי ‎ של ‎ איגוד ‎ עובדי ‎ נמלי ‎ הים ‎ של ‎ סודאן ‎ הודיע‎ 
בשבוע ‎ שעבר ‎ על ‎ "התנגדותם ‎ המוחלטת ‎ של ‎ עובדי ‎ הנמלים‎ 
להפרטתם ‎ המלאה ‎ או ‎ החלקית ‎ של ‎ הנמלים ‎ ובייחוד ‎ להפרטת‎ 
נמל ‎ פורט ‎ סודאן". ‎ הנמל ‎ בפורט ‎ סודאן ‎ הוא ‎ החשוב ‎ בין ‎ נמלי‎ 
המדינה ‎ ובין ‎ המרכזיים ‎ בים ‎ סוף. ‎ לדברי ‎ האיגודים ‎ "ההפרטה‎ 
נוגדת ‎ את ‎ האינטרסים ‎ של ‎ המדינה ‎ ושל ‎ העובדים".‎ 


עונש■ ‎ מאסר ‎ נוספים‎ 
לסרבניות ‎ כיבוש‎ 

רז ‎ בר ‎ דוד ‎ ורון ‎ ומאיה ‎ ■חיאלי ‎ וינד, ‎ מחותמות ‎ מכתב‎ 
השמיניסטים ‎ 2008, ‎ נידונו ‎ ב-14.1 ‎ ל-14 ‎ ימי ‎ מאסר ‎ על ‎ סירובן‎ 
להתגייס. ‎ זו ‎ תקופת ‎ הכליאה ‎ הרביעית ‎ של ‎ רז, ‎ והראשונה ‎ של‎ 
מאיה, ‎ בת ‎ 19  מירושלים.‎ 

בימי ‎ המלחמה ‎ בעזה, ‎ סירבו ‎ חיילי ‎ מילואים ‎ רבים ‎ לקחת‎ 
בה ‎ חלק. ‎ ברוב ‎ המקרים ‎ הצבא ‎ נמנע ‎ מכליאתם. ‎ סרבן ‎ אחד,‎ 
שלבקשת ‎ משפחתו ‎ שמו ‎ לא ‎ נמסר, ‎ ריצה ‎ עונש ‎ מחבוש ‎ של ‎ 14 
ימים. ‎ מעם ‎ ליבנה, ‎ קצין ‎ מילואים, ‎ ואחד ‎ הפעילים‎ 
המרכזיים ‎ של ‎ תנועת ‎ "אומץ ‎ לסרב", ‎ נעצר ‎ בידי ‎ המשטרה‎ 
הצבאית ‎ החוקרת.‎ 

לפי ‎ דיווח ‎ תקשורתי, ‎ טייס ‎ מסוק, ‎ שזוהה ‎ כ״סרן ‎ אור",‎ 
סירב ‎ להשתתף ‎ בהפצצת ‎ עזה.‎ 

יצוין, ‎ שהסרבנים ‎ תמר ‎ כץ ‎ ויובל ‎ אורון־אופיר ‎ קיבלו‎ 
לאחרונה ‎ פטור ‎ משירות ‎ צבאי ‎ מטעמי ‎ בריאות.‎ 


מטה ‎ הבחירות ‎ של ‎ חד״ש‎ 

אסיפות ‎ וחוגי ‎ בית‎ 

יום ‎ ד׳, ‎ 28  בינואר‎ 

רמת-גן, ‎ 19.00, ‎ אסיפה ‎ פומבית ‎ במועדון, ‎ רח׳ ‎ זהר ‎ 4  ־ 

ח״כ ‎ דב ‎ תנין‎ 

עאידה ‎ תומא‎ 

כפר ‎ סבא, ‎ 20.00, ‎ חוג ‎ בית ‎ - 

גדי ‎ אלגזי‎ 

ת״א, ‎ נווה ‎ צדק, ‎ 20.30, ‎ חוג ‎ בית ‎ - 

יום ‎ ה׳, ‎ 29  בינואר‎ 

פדרו ‎ גולדפרב‎ 

ת״א, ‎ 20.30, ‎ חוג ‎ בית ‎ -  ח״כ ‎ דב ‎ תנין,‎ 

נורית ‎ חגיאג'‎ 

ירושלים, ‎ תלפיות, ‎ 20.00, ‎ חוג ‎ בית ‎ - 

יום ‎ א׳, ‎ 1  בפברואר‎ 

ח״כדב ‎ תנין‎ 

ת״א, ‎ שיכון ‎ בבלי, ‎ חוג ‎ בית, ‎ 18.30  - 

ח״כדב ‎ תנין‎ 

ת״א, ‎ מרכז, ‎ חוג ‎ בית, ‎ 20.30  - 

יום ‎ ב׳, ‎ 2  בפברואר‎ 

ח״כדב ‎ תנין‎ 

ת״א, ‎ פאב ‎ השסק, ‎ 19.00  - 

יום ‎ ג׳, ‎ 3  בפברואר‎ 

ח״כדב ‎ תנין‎ 

רמת ‎ אביב, ‎ 20.00, ‎ חוג ‎ בית ‎ - 

איימן ‎ עודה‎ 

נורית ‎ חגיאג'‎ 

רמת ‎ השרון, ‎ חוג ‎ בית-‎ 

יום ‎ ד׳, ‎ 4  בפברואר‎ 

תמר ‎ גוזינסקי‎ 

חיפה, ‎ חוג ‎ אחווה, ‎ בשעה ‎ 19.30  - 

ח״כדב ‎ תנין‎ 
■ואב ‎ גולדרינג‎ 

ת״א ‎ מרכז, ‎ 18.30, ‎ חוג ‎ בית ‎ - 

ח״כדב ‎ תנין‎ 

ת״א, ‎ הירקון ‎ 20.00 ,70  - 

ת״ד ‎ 26205, ‎ ת״א ‎ 61261, ‎ □ל׳ ‎ 6293944-03, ‎ פק0 ‎ 03־6297263, ‎ 8.11־111310.01 ‎ @0}111‎ 
אתר ‎ מק״י‎ :  11.§'1.01^131מ.^^¥<‎ ,  אתר ‎ חד״ש ‎ :  11.§'13811.01>1¥1¥1¥.113‎ 


